PSALM69 


Red my, o God, steek uit u hand. 


Diep in 'n mod-der-poel be-land, 


roep ek my hees en son-der krag; 


moe-ë o - ë bly ek wag. 









So baie is teen my gekant; 
ek word beskuldig sonder grond, 
en as ek pleit, snoer hul my mond. 
Maak, Here, my daarteen bestand. 
Al staan ek sondig voor U, Heer, 
wees U my redding en verweer. 


3 . 

Dink, God, aan dié wat U vertrou; 
maak hulle, God van Israel, 
maak hulle nie teleurgestel. 

Laat hul die hoop op U behou. 
Laat U vir ons 'n uitkoms bly 
as ons om hulp roep as ons ly. 

4 . 


Om U ontwil word ek bespot; 
ek staan daar as 'n vreemdeling, 
alleen, in my familiekring. 

U huis, dié het ek lief, o God, 
en daarom is dit dat ek ly, 
en wie U smaad, die tref ook my. 


Tot U rig ek nou my gebed, 
o God van liefde, antwoord gou. 

U hulp staan vas, vas staan u trou. 
U kan my uit diep waters red 
en teen gevare my beskut. 

Kom red my uit die modderput. 


U weet ek is beledig, Heer, 
ek is gebreek, ek is gedaan 
en is deur niemand bygestaan. 
Deur spotters is ek verkleineer. 
Daar is asyn en gif geskink 
toe ek om kos vra en wou drink. 


Bewerk hul ondergang en val; 
maak hulle blind en maak hul swak; 
verwoes totaal hul onderdak. 

En laat u gramskap hul oorval, 
want uit my pyn put hul genot 
waar ek deur U getref is, God. 

Laat dit hul skuld en straf ver-swaar; 




skrap hul - le na - me uit die boek. 


Daar-in word slegs dié naam be-waar 


wat deur U op - ge-skry-we is 















'n Hulpelose mens is ek, 

vol pyn, maar God, U sal my red, 

U hoor my smekende gebed. 

U hand is oor my uitgestrek; 
ek sal U met 'n danklied prys 
wat as my offer op U wys. 


10 . 

Ek sal die Naam van God besing. 
Hul sal hul in sy hulp verbly, 
dié wat verdruk is, saam met my. 
Sien dus dat Hy verlossing bring 
en weet Hy slaan op hulle ag, 
dié wat hul hulp van Hom verwag. 



11 . 

Kom, hemel, aarde en die see, 
dié wat Hom dien, kom almal saam, 
dié wat Hom liefhet, prys sy Naam. 
Hy sal ons red en woonplek gee. 

Hy sal ons land vir ons behou, 
ons stede sal Hy weer herbou. 



